Dieppe - Wikipedia

# Dieppe

### Frå Wikipedia – det frie oppslagsverket

Dieppe
Hamna i Dieppe
Styresmakter
Land Region Departement | Frankrike Haute-Normandie Seine-Maritime
Geografi
Flatevidd - By | 11,67 km²
Innbyggjarar - By (1999) - folketettleik - Storbyområde | 34 653 2 969/km² 81 419
Koordinatar | 49°55′″N 01°05′″E﻿ Koordinatar: 49°55′″N 01°05′″E﻿
Høgd over havet | 6 m
Tidssone | CET (UTC+1)
Diverse annan informasjon
Heimeside: www.mairie-dieppe.fr

Dieppe er ein by og kommune nord i Frankrike. Han er sous-préfecture (underprefektur) i departementet Seine-Maritime i regionen Haute-Normandie. Byen har om lag 35 000 innbyggjarar, og etter ei folketeljing i 1999 hadde storbyområdet 81 419 innbyggjarar.

Byen er ein hamneby ved Den engelske kanalen, og er kjend for sine muslingar. Frå byen går det ferjesamband til Newhaven i England. Dieppe har òg ei populær grusstrand, eit slott frå 1400-talet og kyrkjene St. Jacques og St. Remy.

Dieppe høyrer til området Pays de Caux.

## [endre] Historie

Byen vart først nedteikna som ein liten fiskelansby i 1030, og byen vart kjempa om under Hundreårskrigen. På 1500-talet hadde byen ein av dei mest avanserte franske skulane innan kartografi, og på 1600-talet var hamna ei av dei flottaste i kongeriket. Etter at Ediktet i Nantes vart oppheva mista Dieppe 3 000 hugenottar, som rømde utanlands.

Dieppe var eit viktig mål i fleire krigar, og byen vart stort sett øydelagd av engelsk-nederlandsk bombardement i 1694. Byen vart bygd opp att i 1696, og vart ein populær ferieby etter hertuginna av Berry, som hadde vorte enke, vitja byen i 1824. Ho var svigerdotter til Karl X av Frankrike. Ho oppfordra til byggjing av eit teater, Petit-Theatre (1825).

Diepperaidet under den andre verdskrigen vart kjend som eit blodig slag, og kosta mange menn for dei allierte. 19. august 1942 gjekk allierte soldatar, hovudsakleg kanadiske, i land ved Dieppe med håp om å okkupere byen etter kort tid, finne etteretningsinformasjon og trekke Luftwaffe ut i open kamp. Dei allierte tapte meir enn 1 400 menn, og 1 946 kanadiske soldatar vart fanga utan at nokre av måla vart oppnådd.

Dieppe i Canada (tidlegare Léger Corner) fekk det noverande namnet sitt i 1946 for å ære dei kanadiske soldatane som fall i Diepperaidet.

## [endre] Bakgrunnsstoff

Commons har multimedia som gjeld: Dieppe

- Diepperaidet

Henta frå «http://nn.wikipedia.org../../../d/i/e/Dieppe.html»

Kategoriar: Seine-Maritime | Byar i Frankrike | Byar i Haute-Normandie | Hamnebyar i Europa

##### Views

- Innhaldsside
- Diskusjon
- Noverande versjon

##### Søk

##### På andre språk

- Svenska
- Dansk
- Български
- Česky
- Deutsch
- English
- Español
- Esperanto
- Français
- Italiano
- Nederlands
- Polski
- Português
- Română
- Русский
- Slovenščina
- Српски / Srpski